Wanneer 18 van Suid-Afrika se grootste Survivor-aanhangers skielik vir 39 dae op ’n verlate eiland in ’n stryd om oorlewing gewikkel is, kan jy drama verwag. En kykers wat van 3 Mei op M-Net se nuwe Survivor SA-reeks inskakel, gaan nie teleurgesteld wees nie. Die vonke gaan spat!
Die deelnemers wat op ’n afgeleë eilandgroep in El Nido in die Fillippyne aan onmenslike hitte, honger en insekte uitgelewer word, is toegewyde volgelinge van die reeks en vertroud met die geskiedenis daarvan. Hulle weet nie net hoe om die hongerpyne te trotseer nie; hulle beraam ook heeltyd planne en strategieë om ’n treetjie voor hul teenstanders te bly.
Hy het reeds in 2013 die eerste keer vir Survivor ingeskryf, maar dit toe nie deurgemaak tot by die finale ronde nie.
“Ek speel al die afgelope vier jaar die spel in my kop. Ek hou daarvan om van alles ’n speletjie te maak en my lewensfilosofie is: The more, the merrier.”
En sy strategie? “Om onsigbaar te wees in die begin en saam met die stroom te vloei, maar om op die regte tyd vorentoe te tree en die stuur te vat.
“Ek wou pret hê en speel soos die Survivor-booswigte wie se spel ek so geniet om te kyk. Ek gaan voluit.”
Ter voorbereiding het hy gedoen “wat ek altyd vir pret doen. Ek lees oor die menslike brein, verstand en manier hoe mense dink, optree en reageer. Survivor gaan oor mense, en ek wou meer oor hulle leer.”
Hy beskou homself as ’n driedubbele bedreiging omdat hy die sosiale, fisiese en strategiese kant van die spel onder die knie het.
Hy is ’n ou wat ’n mens altyd aan die raai hou; daarom is sy strategie “om nie voorspelbaar te wees nie en ‘die goeie ou’ te bly”.